pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ไทย - สปป.ลาว ร่วมพัฒนา “จุดผ่านแดน” ขยายการค้า-ลงทุน หนุนส่งออกผลไม้ไปจีน
วันจันทร์ที่ 17 กรกฎาคม 2566
ไทย - สปป.ลาว ร่วมพัฒนา “จุดผ่านแดน” ขยายการค้า-ลงทุน หนุนส่งออกผลไม้ไปจีน
.....
การพัฒนา “จุดผ่านแดน” กับประเทศเพื่อนบ้านอย่าง สปป.ลาว มีความสําคัญต่อการขยายโอกาสทางการค้าและการลงทุนของไทย
.
กรมเจรจาการค้าระหว่างประเทศมองว่า สปป.ลาว เป็นตลาดที่มีศักยภาพ สําหรับการลงทุนของผู้ประกอบการไทย และได้หารือกับภาคเอกชนไทยถึงโอกาสการขยายการค้าและการลงทุนในสปป.ลาว เมื่อ 7 – 8 ก.ค. 66 ที่ผ่านมา
.
ทั้งนี้ หน่วยงานดังกล่าว ได้เดินทางไปสํารวจจุดผ่านแดนสําคัญ ๆ ประกอบด้วย ท่าบก (Dry Port) ท่านาแล้ง และสถานีรถไฟเวียงจันทน์ใต้ ซึ่งเป็น “จุดเปลี่ยนถ่ายสินค้าที่ส่งออก” จากไทยผ่านด่านหนองคายไปยัง สปป.ลาว เพื่อขึ้นรถไฟต่อไปยังประเทศจีน
.
โอกาสนี้ ได้หารือกับผู้บริหารโครงการท่าบก ท่านาแล้ง พบว่า ผู้ประกอบการไทยสามารถส่งออกผลไม้ไปจีนได้เพิ่มขึ้นมาก นับตั้งแต่เส้นทางรถไฟจีน-ลาว เปิดให้บริการเมื่อปี 64 โดยมูลค่าส่งออกจากไทยทางด่านหนองคาย ดังนี้
.
• ปี 64 จํานวน 90.41 ล้านบาท
• ปี 65 จํานวน 1,964.89 ล้านบาท
• 5 เดือนแรก ปี 66 จํานวน 2,848.41 ล้านบาท
.
สําหรับสินค้าไทยที่สําคัญคือ ทุเรียน มะม่วง สับปะรด ลําไย และมังคุด ซึ่งได้รับความนิยมในผู้บริโภคชาวจีนเพิ่มมากขึ้น
.
ระยะต่อไป หน่วยงานที่เกี่ยวข้อง จะร่วมกันพิจารณา โอกาส และช่องทางขยายการลงทุนเพิ่มเติมให้แก่ผู้ประกอบการไทย โดยเฉพาะการส่งออกผลไม้
อ่านเพิ่มเติม:https://www.thaigov.go.th/news/contents/details/70164
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ปลัดดีอีเอส ร่วมการประชุมใหญ่สามัญประจำปี และเลือกตั้งคณะกรรมการบริหารชมรมดิจิทัลรัฐวิสาหกิจแห่งประเทศไทย (SOE-D) ชุดที่ 14
วันจันทร์ที่ 17 กรกฎาคม 2566
ปลัดดีอีเอส ร่วมการประชุมใหญ่สามัญประจําปี และเลือกตั้งคณะกรรมการบริหารชมรมดิจิทัลรัฐวิสาหกิจแห่งประเทศไทย (SOE-D) ชุดที่ 14
ปลัดดีอีเอส ร่วมการประชุมใหญ่สามัญประจําปี และเลือกตั้งคณะกรรมการบริหารชมรมดิจิทัลรัฐวิสาหกิจแห่งประเทศไทย (SOE-D) ชุดที่ 14
วันนี้ (17 กรกฎาคม 2566) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานกล่าวเปิด การประชุมใหญ่สามัญประจําปี และเลือกตั้งคณะกรรมการบริหารชมรมดิจิทัลรัฐวิสาหกิจแห่งประเทศไทย (SOE-D) ชุดที่ 14 พร้อมแสดงวิสัยทัศน์หัวข้อ “Thailand Digital Transformation for Sustainability” เพื่อร่วมเป็นส่วนหนึ่งของการพัฒนาทรัพยากรบุคคลของรัฐวิสาหกิจและองค์กรที่เกี่ยวข้องพร้อมเสริมสร้างสังคมและประเทศชาติให้เติบโตอย่างแข็งแกร่งและยั่งยืน โดยมีคุณพิศณุ ตันติถาวร รองผู้ว่าการเทคโนโลยีดิจิทัลและระบบสื่อสาร การไฟฟ้านครหลวง และประธานชมรม SOE-D ชุดที่ 13 พร้อมด้วยคุณวิลาศ เฉลยสัตย์ ผู้ว่าการการไฟฟ้านครหลวง ให้การต้อนรับ ณ ห้องสัมมนา 1-2-3 ชั้น 12A อาคารวัฒนวิภาส การไฟฟ้านครหลวง
________________________
รัฐบาลไทย-ข่าวทำเนียบรัฐบาล-วางแผนรองรับ “การตลาดท่องเที่ยวไทย ปี 67” สู่การเป็นจุดหมายปลายทาง High Value และ Sustainable
วันจันทร์ที่ 17 กรกฎาคม 2566
วางแผนรองรับ “การตลาดท่องเที่ยวไทย ปี 67” สู่การเป็นจุดหมายปลายทาง High Value และ Sustainable
.....
“การท่องเที่ยว” เป็นกลไกสําคัญในการขับเคลื่อนเศรษฐกิจของประเทศไทย เพื่อให้มาตรการต่าง ๆ ที่เกี่ยวข้องกับการท่องเที่ยว สามารถพัฒนา “ระดับขีดความสามารถ” ของแหล่งท่องเที่ยวได้ในปี 67 นั้น
.”
การท่องเที่ยวแห่งประเทศไทย (ททท.) ได้วางแผน “การตลาดท่องเที่ยวปี 67” มุ่งขับเคลื่อนอุตสาหกรรมการท่องเที่ยวไปสู่ระบบนิเวศด้าน “การท่องเที่ยวใหม่ (New Tourism Ecosystem)” ให้เป็นระบบนิเวศด้านการท่องเที่ยวที่มี “คุณค่า” และมุ่งเดินหน้าการท่องเที่ยวด้วยมาตรการ :
.
ZEST ได้แก่:
• Z: Zero in on Sustainability มุ่งผลักดันการท่องเที่ยวไปสู่ความยั่งยืน
• E: Expressive – Full of Meaningful สร้างโมเมนต์ที่เต็มไปด้วยความหมายและความสุขจากการท่องเที่ยวเชิงประสบการณ์
• S: Superior – Greater in Quality สร้างคุณภาพและมาตรฐานที่เหนือระดับในมิติของกลุ่มนักท่องเที่ยวคุณภาพ
• T: Transformation – IT Modernization ใช้ประโยชน์จากการเปลี่ยนผ่านทางเทคโนโลยี เพื่อเพิ่มคุณค่าของประสบการณ์ (VoX)
.
CARE ได้แก่:
• C: Caution เฝ้าระวัง บริหารความเสี่ยงจากอุบัติเหตุต่าง ๆ
• A: Aid in emergencies ร่วมมือกับหน่วยงานที่เกี่ยวข้องดูแลนักท่องเที่ยวทันทีเมื่อเกิดเหตุ
• R: Remedy รักษาเยียวยาความรู้สึกจากเหตุที่ประสบ
• E: Escalate ยกระดับการป้องกันเหตุ ถอดบทเรียนเพื่อศึกษาแนวทางการป้องกันเหตุในอนาคต
.
ทั้งนี้ ททท. ตั้งเป้าหมายใน ปี 67 อุตสาหกรรมท่องเที่ยวไทยจะสามารถสร้างรายได้ให้กับเศรษฐกิจของประเทศไทย 100 % เท่ากับระดับรายได้ในปี 62 หรือ 3.1 ล้านล้านบาท
.
โดยจะเน้น Targeted & Keep Driving (Demand) ในเชิงคุณภาพเพิ่มทั้งจํานวนนักท่องเที่ยวและค่าใช้จ่ายเฉลี่ยของนักเที่ยว ซึ่งนักท่องเที่ยวกลุ่มนี้จะเป็น “กลุ่มคุณภาพที่มีกําลังซื้อสูงและมีจิตสํานึกที่ดี” คาดว่าจะช่วยกระจายรายได้ลงสู่ท้องถิ่นและชุมชนได้
.
ระยะตอ่ไป ททท. จะนําเสนอและแถลงทิศทางการส่งเสริมการตลาดการท่องเที่ยว ปี 67 ในวันที่ 17 ก.ค. 66 ณ ศูนย์การประชุมแห่งชาติสิริกิติ์ กรุงเทพฯ เพื่อให้ผู้มีส่วนได้ส่วนเสีย และผู้ที่เกี่ยวข้องในแวดวงอุตสาหกรรมท่องเที่ยวได้รับทราบแนวทางในการร่วมกันขับเคลื่อนการท่องเที่ยวของประเทศไทยให้ไปสู่การเป็นจุดหมายปลายทางที่ High Value และ Sustainable
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กำหนดอัตราค่าโดยสารรถไฟฟ้าสายสีเหลือง พร้อมเปิดให้บริการ 3 ก.ค.66
วันจันทร์ที่ 17 กรกฎาคม 2566
17/07/2566
กําหนดอัตราค่าโดยสารรถไฟฟ้าสายสีเหลือง พร้อมเปิดให้บริการ 3 ก.ค.66
วันพุธที่ 28 มิถุนายน 2566
ต่อจากนี้ไป ขอเชิญรับฟังไทยคู่ฟ้า
ที่ประชุมคณะรัฐมนตรีเห็นชอบร่างข้อบังคับการรถไฟฟ้าขนส่งมวลชนแห่งประเทศไทยว่าด้วยการกําหนดอัตร
าค่าโดยสาร มีสาระสําคัญคือ กําหนดอัตราค่าโดยสารรถไฟฟ้าสายสีเหลือง ช่วงลาดพร้าว-สําโรง
ตามสัญญาสัมปทาน โดยมีอัตราค่าโดยสารเริ่มต้น 15 บาท สูงสุด 45 บาท จํานวน 23 สถานี
กรณีผู้โดยสารเปลี่ยนถ่ายระบบการเดินทางระหว่างรถไฟฟ้าของ รฟม. ด้วยกันเอง เช่น
จากสายสีน้ําเงินมาสายสีเหลืองที่สถานีลาดพร้าว ให้เก็บค่าแรกเข้าเพียงครั้งเดียว
กรณีผู้โดยสารเดินทางเปลี่ยนถ่ายระบบระหว่างรถไฟฟ้าอื่น เช่น จากแอร์พอร์ต เรลลิงก์มาสายสีเหลือง
ให้ผู้โดยสารได้รับส่วนลดค่าแรกเข้า ทั้งนี้ โครงการรถไฟฟ้าสายสีเหลืองช่วงลาดพร้าว-สําโรง
จะเปิดให้บริการเดินรถอย่างเป็นทางการในวันที่ 3 ก.ค.2566 นี้
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ย้ำ! กองทุนประกันสังคม “มีเสถียรภาพ” คาดปี 67 มีเงินลงทุนสะสมมูลค่ากว่า 3 ล้านล้านบาท
วันจันทร์ที่ 17 กรกฎาคม 2566
ย้ํา! กองทุนประกันสังคม “มีเสถียรภาพ” คาดปี 67 มีเงินลงทุนสะสมมูลค่ากว่า 3 ล้านล้านบาท
.....
สํานักงานประกันสังคมเผยถึงรายงานสถานการณ์ลงทุนของกองทุนประกันสังคม ปัจจุบันกองทุนประกันสังคม “มีเสถียรภาพ”
.
จากข้อมูลผลการบริหารการลงทุนของกองทุนประกันสังคม พบว่า :
• ปี 65 (ข้อมูล ณ วันที่ 31 ธ.ค. 65) เงินลงทุนสะสมของกองทุนประกันสังคมอยู่ที่ 2,271,818 ล้านบาท (ข้อมูล ณ วันที่ 31 ธ.ค. 65)
• ปี 66 (ข้อมูล ณ วันที่ 30 มิ.ย. 66) มีเงินลงทุนสะสมอยู่ที่ 2,345,347 ล้านบาท เพิ่มขึ้น 3.24 % เมื่อเทียบกับข้อมูลปี 65
.
ทั้งนี้ ได้ประมาณการสถานะกองทุนประกันสังคมในปี 70 คาดจะมีเงินลงทุนสะสมคิดเป็นมูลค่ากว่า 3 ล้านล้านบาท
.
ปัจจุบันสํานักงานประกันสังคมมีการบริหารสภาพคล่องโดยใช้กลยุทธ์การลงทุนที่มีประสิทธิภาพ มุ่งเน้น “การถือครองหลักทรัพย์ในระยะยาว” รวมถึงการมองหาโอกาสในการลงทุนเพิ่มขึ้นอย่างต่อเนื่อง
.
ส่วนผลตอบแทนการลงทุนในระยะยาวนั้น ยังอยู่ในเกณฑ์ที่น่าพอใจและสถานะของกองทุนมีเม็ดเงินที่เพียงพอ สําหรับการจ่ายสิทธิประโยชน์ในทุกกรณี
.
ดังนั้น ขอให้ผู้ประกันตนมั่นใจได้ว่ากองทุนประกันสังคมเป็นกองทุนที่มีเสถียรภาพ มั่นคง สามารถสร้างผลตอบแทนได้อย่างต่อเนื่องและเพียงพอ สําหรับการจ่ายสิทธิประโยชน์ในระยะยาวให้กับผู้ประกันตน
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-"ผู้ว่าฯ พาปั่น วันอาทิตย์" จังหวัดนครพนม Kick off จัดกิจกรรมปั่นจักรยานชายโขง ทุกวันอาทิตย์ มุ่งกระตุ้นกระแสการท่องเที่ยวเชิงสุขภาพ ชมวิวทิวทัศน์ริมฝั่งแม่น้ำโขง
วันจันทร์ที่ 17 กรกฎาคม 2566
17/07/2566
"ผู้ว่าฯ พาปั่น วันอาทิตย์" จังหวัดนครพนม Kick off จัดกิจกรรมปั่นจักรยานชายโขง ทุกวันอาทิตย์ มุ่งกระตุ้นกระแสการท่องเที่ยวเชิงสุขภาพ ชมวิวทิวทัศน์ริมฝั่งแม่น้ําโขง
"ผู้ว่าฯ พาปั่น วันอาทิตย์" จังหวัดนครพนม Kick off จัดกิจกรรมปั่นจักรยานชายโขง ทุกวันอาทิตย์ มุ่งกระตุ้นกระแสการท่องเที่ยวเชิงสุขภาพ ชมวิวทิวทัศน์ริมฝั่งแม่น้ําโขง ขับเคลื่อนการพัฒนาที่ยั่งยืน เพื่อส่งเสริมสุขภาพของประชาชนให้ดีขึ้นอย่างยั่งยืน
เมื่อวันที่ 16 ก.ค. 66 นายวันชัย จันทร์พร ผู้ว่าราชการจังหวัดนครพนม เปิดเผยว่า จังหวัดนครพนมได้จัดกิจกรรมปั่นจักรยานชายโขง จุดเริ่มต้นที่บริเวณหน้าลานพญาศรีสัตตนาคราช เขตเทศบาลเมืองนครพนม จุดสิ้นสุดเส้นทางก่อสร้างถนนสวรรค์ชายโขง ตําบลท่าค้อ อําเภอเมืองนครพนม จังหวัดนครพนม รวมระยะทาง 11.5 กิโลเมตร โดยมี หัวหน้าส่วนราชการ กลุ่มนักปั่นจากชมรมปั่นจักรยานเพื่อสุขภาพนครพนม ประชาชนและนักท่องเที่ยว รวมกว่า 200 คน ร่วมกิจกรรม
นายวันชัย จันทร์พร ผู้ว่าราชการจังหวัดนครพนม กล่าวว่า กระทรวงมหาดไทยมีนโยบายในการส่งเสริมให้พี่น้องประชาชนได้เห็นความสําคัญในการรักษาสุขภาพ โดยการส่งเสริมและผลักดันให้ประชาชนคนไทยหันมาออกกําลังกาย เพื่อให้ทุกคนมีสุขภาพร่างกายที่แข็งแรงสมบูรณ์ มีสุขภาพกาย สุขภาพใจที่ดี ซึ่งสุขภาพที่ดีจะนําไปสู่การทําให้ทุกคนมีโอกาสในการพัฒนาในทุกมิติอย่างสร้างสรรค์ และสามารถดําเนินชีวิตประจําวันได้อย่างปกติสุข เป็นไปตามพันธกิจของกระทรวงมหาดไทย คือ “บําบัดทุกข์ บํารุงสุข” และการทําสิ่งที่ “Change for Good” ให้แก่พี่น้องประชาชน ตามแนวทางการพัฒนาที่ยั่งยืน (SDGs) ขององค์การสหประชาชาติ ในเป้าหมายข้อที่ 3 คือ Good Health & Well-being “สุขภาพที่ดีและความเป็นอยู่ที่ดี” เพื่อพี่น้องประชาชนคนไทยอย่างยั่งยืน
“จังหวัดนครพนม จึงได้จัดกิจกรรม Kick off “ปั่นจักรยานชายโขง ทุกวันอาทิตย์” โดยการบูรณาการภาคีเครือข่ายทุกภาคส่วนมาร่วมกันส่งเสริมให้พี่น้องประชาชนหันมาออกกําลังกายให้เป็นวิถีชีวิตและเป็นกิจวัตรประจําวัน ทําให้ประชาชนจังหวัดนครพนมเห็นความสําคัญกับการออกกําลังกายเพื่อสุขภาพที่ดี สร้างการมีส่วนร่วมของภาครัฐ ภาคเอกชน และภาคประชาชน พร้อมกับการประชาสัมพันธ์การใช้เส้นทางจักรยาน กระตุ้นให้เกิดกระแสการท่องเที่ยวเชิงสุขภาพ เปิดโอกาสให้นักท่องเที่ยวได้มาสัมผัสกับสถานที่สําคัญที่มีกระจายอยู่ตลอดเส้นทางริมฝั่งแม่น้ําโขง ทําให้ทุกคนอยากมาสัมผัสวิถีชีวิตความสวยงามแบบ Slow life ชมวิวทิวทัศน์อันสวยงามริมฝั่งแม่น้ําโขงอันเป็นการอนุรักษ์วัฒนธรรมประเพณีและการส่งเสริมเศรษฐกิจของจังหวัดนครพนม” นายวันชัย จันทร์พร ผู้ว่าราชการจังหวัดนครพนม กล่าว
นายวันชัย จันทร์พร ผู้ว่าราชการจังหวัดนครพนม กล่าวเพิ่มเติมว่า ขอเชิญชวนพี่น้องประชาชน นักปั่นจักรยาน และนักท่องเที่ยวที่สนใจทุกท่าน มาร่วมกันเป็นส่วนหนึ่งของการแสดงพลังปลุกกระแสการท่องเที่ยวเชิงสุขภาพ โดยการร่วมกันออกกําลังกายด้วยการปั่นจักรยาน ณ บริเวณหน้าลานพญาศรีสัตตนาคราช ในทุกวันอาทิตย์ ตั้งแต่เวลา 06.00 น. เป็นต้นไป ซึ่งกิจกรรมนี้จะเป็นกิจกรรมที่ขับเคลื่อนพี่น้องประชาชนจังหวัดนครพนม ไปสู่การเป็นสังคม Good Health & Well-being ที่มีทั้ง ผู้ใหญ่ เด็ก และเยาวชนทุกคน มีสุขภาพร่างกายแข็งแรง มีจิตใจที่ดี มุ่งไปสู่การพัฒนาให้เมืองนครพนมเป็นเมืองที่น่าอยู่และมีความสุข ตามเป้าหมายการพัฒนาที่ยั่งยืน เพื่อประเทศไทยที่ยั่งยืน
รัฐบาลไทย-ข่าวทำเนียบรัฐบาล-ไทยเป็นเจ้าภาพจัดประชุม WCEC ครั้งที่ 16 พร้อมต้อนรับนักธุรกิจจีนจากทั่วโลก
วันจันทร์ที่ 17 กรกฎาคม 2566
17/07/2566
ไทยเป็นเจ้าภาพจัดประชุม WCEC ครั้งที่ 16 พร้อมต้อนรับนักธุรกิจจีนจากทั่วโลก
วันจันทร์ที่ 24 มิถุนายน 2566
ต่อจากนี้ไป ขอเชิญรับฟังไทยคู่ฟ้า
ประเทศไทยได้รับเกียรติเป็นเจ้าภาพจัดการประชุมผู้ประกอบการชาวจีนโลก ครั้งที่ 16 หรือ WCEC
ระหว่างวันที่ 24 – 26 มิ.ย.2566 ณ ศูนย์ประชุมแห่งชาติสิริกิติ์ คาดว่าจะมีนักธุรกิจชาวจีนกว่า 4,000
คนจากทั่วโลกเดินทางมาร่วมประชุม เจรจา และสํารวจลู่ทางการค้าการลงทุนในไทย
ซึ่งที่ผ่านมาจีนถือเป็นคู่ค้าอันดับ 1 ของไทย โดยในปี 2565 มีมูลค่าการค้าร่วมกัน 3.69 ล้านล้านบาท
คิดเป็นร้อยละ 18 ของการค้าที่ไทยมีกับทั้งโลก อัตราการเติบโตเพิ่มร้อยละ 1.53 และในช่วง 4
เดือนแรกของปีนี้ จีนยังลงทุนในไทยเป็นอันดับ 4 เงินลงทุนรวม 11,230 ล้านบาท เชื่อมั่นว่าการประชุม
WCEC ครั้งนี้ จะสนับสนุนให้เกิดการค้าการลงทุนที่เป็นประโยชน์กับไทย เช่น
ดึงดูดผู้ประกอบการอุตสาหกรรมอนาคตจากจีนมาลงทุนในไทยได้มากขึ้น
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ผู้ตรวจฯ เดชา ลงพื้นที่ประจวบคีรีขันธ์ ตรวจเยี่ยมและติดตามผลการดำเนินโครงการเพิ่มประสิทธิภาพการกำกับ ดูแล และส่งเสริมการประกอบการเหมืองแร่
วันจันทร์ที่ 17 กรกฎาคม 2566
17/07/2566
ผู้ตรวจฯ เดชา ลงพื้นที่ประจวบคีรีขันธ์ ตรวจเยี่ยมและติดตามผลการดําเนินโครงการเพิ่มประสิทธิภาพการกํากับ ดูแล และส่งเสริมการประกอบการเหมืองแร่
ผู้ตรวจฯ เดชา ลงพื้นที่ประจวบคีรีขันธ์ ตรวจเยี่ยมและติดตามผลการดําเนินโครงการเพิ่มประสิทธิภาพการกํากับ ดูแล และส่งเสริมการประกอบการเหมืองแร่ตามแนวอุตสาหกรรมวิถีใหม่ "เหมืองแร่ดี คู่ชุมชน" พร้อมเร่ง สอจ. กํากับติดตามสถานประกอบการในพื้นที่ลงทะเบียนในระบบ
วันที่ 13 กรกฎาคม 2566 นายเดชา จาตุธนานันท์ ผู้ตรวจราชการกระทรวงอุตสาหกรรม ลงพื้นที่ สํานักงานอุตสาหกรรมจังหวัดประจวบคีรีขันธ์ ตรวจเยี่ยมและติดตามผลการดําเนินโครงการเพิ่มประสิทธิภาพการกํากับ ดูแล และส่งเสริมการประกอบการเหมืองแร่ตามแนวอุตสาหกรรมวิถีใหม่ "เหมืองแร่ดี คู่ชุมชน" โดยมีนายดํารง โอกาศ อุตสาหกรรมจังหวัดประจวบคีรีขันธ์ หัวหน้ากลุ่มงานและเจ้าหน้าที่สํานักงานอุตสาหกรรมจังหวัดประจวบคีรีขันธ์ ให้การต้อนรับและรายงานผลการกํากับ ดูแล และส่งเสริมการประกอบการเหมืองแร่ ภายในพื้นจังหวัดประจวบคีรีขันธ์ ซึ่งเป็นหนึ่งในพื้นที่ศักยภาพประกอบกิจการเหมืองแร่ พร้อมกันนี้ ผู้ตรวจราชการกระทรวงอุตสาหกรรม มอบนโยบายให้ สํานักงานอุตสาหกรรมจังหวัดประจวบคีรีขันธ์ กํากับติดตามการลงทะเบียนในระบบ i-industry และรายงานข้อมูลในระบบ iSingleform สถานประกอบการในพื้นที่อย่างต่อเนื่อง
ทั้งนี้ ผู้ตรวจราชการกระทรวงอุตสาหกรรม ลงพื้นที่ตรวจเยี่ยม บริษัท สินแร่สาคร จํากัด ประกอบกิจการโรงแต่งแร่ โดยมีนายสถาพร บุญรอด ผู้จัดการโรงงาน ให้การต้อนรับและร่วมประชุมเพื่อรายงานเกี่ยวกับกระบวนการผลิตภายในโรงงาน โดยโรงแต่งแร่ บริษัท สินแร่สาคร จํากัด ถือเป็นโรงงานแต่งแร่ที่ใหญ่ที่สุดในภูมิภาคเอเชียตะวันออกเฉียงใต้หรืออาเซียน มีเนื้อที่ประมาณ 80 ไร่ เปิดดําเนินการมาตั้งแต่ปี 2528 นําเข้าแร่จากต่างประเทศ เพื่อนําเข้าสู่กระบวนการแต่งแร่ คัดแยกจนได้เป็นแร่หลายชนิด เช่น ZIRCON ดีบุก จากนั้นจึงทําการส่งออกไปต่างประเทศ โดยตลาดหลักคือที่ประเทศจีน เพื่อนําไปเป็นส่วนผสมในการหล่อเหล็ก ฟิวส์ อุปกรณ์ไฟฟ้า และลวดเชื่อม เป็นต้น ทั้งนี้ บริษัท ได้ดําเนินการตามแนวทางอุตสาหกรรมวิถีใหม่ "เหมืองแร่ดี คู่ชุมชน" ทั้งในเรื่องการเข้มงวดการป้องกันการเกิดปัญหาฝุ่นละออง PM 2.5 การจ้างงานและการช่วยเหลือชุมชนโดยรอบสถานประกอบการ ซึ่งสอดรับการดําเนินงานตามมิติ MIND ของกระทรวงอุตสาหกรรม
รัฐบาลไทย-ข่าวทำเนียบรัฐบาล-พม. เปิดตลาดสุขประชามาร์เก็ต ฉลองกรุง ยกเป็นแหล่งเศรษฐกิจใหม่ สร้างอาชีพ - รายได้ให้ชุมชน
วันจันทร์ที่ 17 กรกฎาคม 2566
พม. เปิดตลาดสุขประชามาร์เก็ต ฉลองกรุง ยกเป็นแหล่งเศรษฐกิจใหม่ สร้างอาชีพ - รายได้ให้ชุมชน
พม. เปิดตลาดสุขประชามาร์เก็ต ฉลองกรุง ยกเป็นแหล่งเศรษฐกิจใหม่ สร้างอาชีพ - รายได้ให้ชุมชน
เมื่อวันที่ 15 กรกฎาคม 2566 เวลา 18.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วยนายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ คณะผู้บริหารกระทรวง พม. และนายทวีพงษ์ วิชัยดิษฐ ผู้ว่าการการเคหะแห่งชาติ และประธานกรรมการ บริษัท เคหะสุขประชา จํากัด (มหาชน) เยี่ยมชมตลาด “สุขประชามาร์เก็ต ฉลองกรุง” แขวงลําผักชี เขตหนองจอก กรุงเทพฯ อีกทั้งพูดคุยให้กําลังใจผู้ค้าชาวชุมชนโครงการบ้านเคหะสุขประชา ฉลองกรุง ซึ่งช่วงบ่ายที่ผ่านมา มีพิธีเปิดตลาดอย่างเป็นทางการ โดยนายสงกรานต์ จิตสุทธิภากร เลขานุการรัฐมนตรีว่าการกระทรวงการพัฒนาสังคมและความมั่นคงของมนุษย์
นายจุติ กล่าวว่า โครงการบ้านเคหะสุขประชา เป็นการพัฒนาที่อยู่อาศัยสําหรับผู้มีรายได้น้อยและกลุ่มเปราะบาง ควบคู่การพัฒนาระบบเศรษฐกิจชุมชน ด้วยการส่งเสริมการประกอบอาชีพ สร้างรายได้ โดยโครงการ “บ้านเคหะสุขประชา ฉลองกรุง” เป็นโครงการนําร่องที่เปิดโอกาสให้ผู้เช่าอาศัยได้ประกอบอาชีพในพื้นที่เศรษฐกิจรูปแบบตลาด หรือโมเดิร์น มาร์เก็ต เรียกว่า “สุขประชามาร์เก็ต ฉลองกรุง” เป็นแหล่งเศรษฐกิจแห่งใหม่ของชุมชนและพื้นที่ใกล้เคียง ด้วยการส่งเสริมการประกอบอาชีพ สร้างรายได้ในพื้นที่ทํากินที่ถูกจัดไว้ให้อย่างเหมาะสม ประกอบด้วย ร้านของสด อาหารสด สตรีทฟู้ด อาหาร เครื่องดื่ม ของหวาน ร้านสินค้าไลฟ์สไตล์ และอื่น ๆ รวมกว่า 150 ร้านค้า อีกทั้งจะมีการจัดกิจกรรมส่งเสริมการตลาด อาทิ “ตลาดนัดสินค้าราคาประหยัด” เป็นประจําทุกเดือน
นายจุติ กล่าวเพิ่มเติมว่า “สุขประชามาร์เก็ต ฉลองกรุง” นับเป็นโมเดลที่ดีสําหรับการช่วยเหลือผู้มีรายได้น้อย ถึงแม้ว่าการเคหะแห่งชาติจะขาดทุน แต่ทําให้สังคมได้กําไรจากเรื่องนี้แทน ทั้งนี้ กระทรวง พม. ต้องขอบคุณท่านนายกรัฐมนตรี การเคหะแห่งชาติ และภาคีเครือข่าย ที่ช่วยสนับสนุนให้ผู้มีรายได้น้อยได้มีที่อยู่อาศัยราคาถูก มีอาชีพใหม่ๆ มีรายได้อย่างพอเพียง สามารถพึ่งพาตนเองได้ ทําให้มีความสุขและความมั่นคง ซึ่งเราต้องให้ประชาชนตกปลาเป็น ด้วยการให้เบ็ด แต่ไม่ต้องให้ปลา
นายทวีพงษ์ กล่าวว่า “สุขประชามาร์เก็ต ฉลองกรุง” เปิดให้บริการทุกวัน บนเนื้อที่ 6 ไร่ ประกอบด้วย 150 แผงค้า ภายในอาคาร และ 30 - 50 แผงค้า ภายนอกอาคาร อีกทั้งที่จอดรถ 150 คัน ทั้งนี้ นับเป็นโครงการตาม 1 ใน 6 รูปแบบอาชีพของโครงการเคหะสุขประชา ภายใต้แนวคิด “เศรษฐกิจสุขประชา” ตามหลักวิศวกรรมศาสตร์และกฎของกรุงเทพมหานคร โดยมีดีไซน์แบบโมเดิร์น มาร์เก็ต มีความทันสมัย สวยงาม เป็นระเบียบ และประหยัดพลังงาน อีกทั้งมุ่งเน้นด้านสุขอนามัยและความสะอาดเป็นสําคัญ
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-ปลัดดีอีเอส เป็นประธานเปิดโครงการพัฒนานักบริหารดิจิทัลระดับกลาง รุ่นที่ 2
วันจันทร์ที่ 17 กรกฎาคม 2566
ปลัดดีอีเอส เป็นประธานเปิดโครงการพัฒนานักบริหารดิจิทัลระดับกลาง รุ่นที่ 2
ปลัดดีอีเอส เป็นประธานเปิดโครงการพัฒนานักบริหารดิจิทัลระดับกลาง รุ่นที่ 2
วันนี้ (17 กรกฎาคม 2566) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานในพิธีเปิดโครงการพัฒนานักบริหารดิจิทัลระดับกลาง กระทรวงดิจิทัลเพื่อเศรษฐกิจและสังคม (นบก.ดศ.) รุ่นที่ 2 ประจําปีงบประมาณ พ.ศ.2566 และบรรยายพิเศษ หัวข้อ “การขับเคลื่อนงานดิจิทัลเพื่อเศรษฐกิจและสังคม” โดยโครงการนี้เป็นหลักสูตรที่จะช่วยให้บุคลากรผู้ปฏิบัติงาน ได้พัฒนาความรู้ ทักษะ ที่เหมาะสม เพื่อให้สามารถขับเคลื่อนนโยบายและบรรลุผลสําเร็จตามเป้าหมายที่กระทรวงดิจิทัลเพื่อเศรษฐกิจและสังคมกําหนดไว้ ณ โรงแรม แกรนด์ริชมอนด์ สไตลิช คอนเวนชั่น นนทบุรี
__________________
รัฐบาลไทย-ข่าวทำเนียบรัฐบาล-ไทยเตรียม MOU กับคณะกรรมาธิการ CCAMLR ผลักดันส่งออก “ปลาหิมะ” ไปยัง 26 ประเทศ
วันจันทร์ที่ 17 กรกฎาคม 2566
ไทยเตรียม MOU กับคณะกรรมาธิการ CCAMLR ผลักดันส่งออก “ปลาหิมะ” ไปยัง 26 ประเทศ
......
ข่าวดีสําหรับผู้ประกอบการส่งออก “ปลาหิมะ” มติครม. (11 ก.ค. 66) เห็นชอบและอนุมัติให้อธิบดีกรมประมง หรือผู้ที่อธิบดีมอบหมายเป็นผู้ลงนามในเอกสาร Letter of application for cooperating status และส่งให้คณะกรรมาธิการด้านการอนุรักษ์ทรัพยากรมีชีวิตทางทะเลของมหาสมุทรแอนตาร์กติก (The Commission for the Conservation of Antarctic Marine Living Resources : CCAMLR)
.
การดําเนินการดังกล่าว เพื่อแสดงความจํานงที่จะร่วมมือตามมาตรการอนุรักษ์ 10 – 05 (Conservation Measure 10 - 05) ว่าด้วยการป้องกันยับยั้ง ขจัดการทําประมงปลาหิมะที่ผิดกฎหมายขาดการรายงาน ไร้การควบคุม (IUU) และสามารถตรวจสอบย้อนกลับปลาหิมะได้
.
ประโยชน์ที่ไทยจะได้จากการลงนามฯ :
>> ส่งเสริมภาพลักษณ์ และศักยภาพด้านการประมงของไทย
>> เพิ่มประเทศคู่ค้าที่ผู้ประกอบการแปรรูปสินค้าปลาหิมะของไทยสามารถส่งออกได้ โดยเฉพาะกลุ่มประเทศสมาชิก CCAMLR
>> เพิ่มมูลค่าทางเศรษฐกิจไทย
.
ทั้งนี้ เมื่อปี 65 ไทยนําเข้าปลาหิมะรวมมูลค่า 327.97 ล้านบาท และส่งออก 0.91 ล้านบาท โดยที่ประเทศคู่ค้าคือ สิงคโปร์ แต่ไทย “ไม่สามารถส่งออกปลาหิมะ” ไปยังประเทศสมาชิก CCAMLR จํานวน 26 ประเทศได้ เนื่องจากประเทศเหล่านี้จะไม่รับซื้อปลาหิมะที่ไม่ปฏิบัติตามมาตรการอนุรักษ์ 10 – 05 ดังนั้น
.
การเข้าร่วมครั้งนี้ จะเป็นโอกาสให้ผู้ประกอบการแปรรูปสินค้าปลาหิมะของไทยส่งออกไปยังประเทศสมาชิก CCAMLR ทั้ง 26 ประเทศได้ โดยหน่วยงานที่เกี่ยวข้องได้เตรียมความพร้อมรองรับการเข้าร่วมลงนามไว้ด้วยแล้ว
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ปราบแล้วกว่า 100 ราย “นายหน้าเถื่อน” หลอกลวงคนหางาน
วันจันทร์ที่ 17 กรกฎาคม 2566
ปราบแล้วกว่า 100 ราย “นายหน้าเถื่อน” หลอกลวงคนหางาน
.....
กรมการจัดหางาน เร่งปราบปรามผู้กระทําผิด พ.ร.บ.จัดหางานและคุ้มครองคนหางาน พ.ศ.2528 โดยปีงบประมาณ 2566 ดําเนินคดีแล้ว 142 ราย มีผู้เสียหายถึง 471 ราย มูลค่าความเสียหาย 32,750,330 บาท นิยมโฆษณารับสมัครคนหางานผ่านสื่อสังคมออนไลน์ จังหวัดที่คนหางานถูกหลอกไปทํางานมากที่สุด คือ ขอนแก่น อุดรธานี นครพนม ชัยภูมิ และปทุมธานี ประเทศที่คนหางานถูกหลอกไปทํางานมากที่สุด คือ สาธารณรัฐเกาหลี ออสเตรเลีย ญี่ปุ่น แคนาดา และสวีเดน ตามลําดับ
.
- ผู้แอบอ้างจัดหางานให้คนไปทํางานต่างประเทศโดยไม่ได้รับใบอนุญาตจากกรมการจัดหางาน มีโทษ จําคุก 3 – 10 ปี หรือ ปรับ 6,000 – 200,000 บาท หรือทั้งจําทั้งปรับ
- ผู้โฆษณาชักชวนคนหางานไปทํางานต่างประเทศผ่านออนไลน์ มีโทษจําคุกไม่เกิน 3 ปี ปรับไม่เกิน 60,000 บาท หรือทั้งจําทั้งปรับ
- ผู้หลอกลวงว่าสามารถหางาน หรือส่งไปฝึกงานในต่างประเทศได้และทําให้สูญเสียเงิน หรือทรัพย์สิน มีโทษจําคุก 3 – 10 ปี หรือ ปรับ 6,000 – 200,000 บาท หรือทั้งจําทั้งปรับ
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ชวนเที่ยวงาน วันประมงน้อมเกล้า มหัศจรรย์โลกใต้น้ำ
วันจันทร์ที่ 17 กรกฎาคม 2566
17/07/2566
ชวนเที่ยวงาน วันประมงน้อมเกล้า มหัศจรรย์โลกใต้น้ํา
วันศุกร์ที่ 30 มิถุนายน 2566
ต่อจากนี้ไป ขอเชิญรับฟังไทยคู่ฟ้า
กรมประมง ชวนเที่ยวงานวันประมงน้อมเกล้า ครั้งที่ 33 ภายใต้แนวคิด มหัศจรรย์โลกใต้น้ํา
ชมสัตว์น้ําหลากชนิดรวมกว่า 80 สายพันธุ์ เช่น ปลาแมนดาริน ปูเสฉวนบกขาม่วง ปลาหมอมาลาวี
งูชายธงหลังดํา เต่าจมูกหมู ชมอุโมงค์แมงกะพรุน โชว์จับจระเข้ และจระเข้ยักษ์ไททั่นที่หนักกว่า 600 กก.
ถ่ายภาพกับ LED Aquarium ยักษ์ที่สูงถึง 5 เมตรเลือกชมและซื้อสินค้าประมงคุณภาพการันตีด้วยสัญลักษณ์ประมงธงเขียว ร้านจําหน่ายพันธุ์ปลาสวยงามและอุปกรณ์เลี้ยงปลา ชมนิทรรศการความรู้ด้านประมง การประกวดปลาสวยงาม
และร่วมสนุกกับกิจกรรมชิงรางวัล ตั้งแต่วันนี้ (30มิ.ย.) – 9 ก.ค.2566 เวลา 10.00 – 19.00 น. ชั้น G
ศูนย์การค้าฟิวเจอร์พาร์ค และสเปลล์ รังสิต มีค่าผ่านประตู 20 บาท สมทบทุนมูลนิธิจุฬาภรณ์
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐบาลต่อยอการพัฒนาท่าเรือแหลมฉบังเป็นท่าเรือสีเขียว ลดมลพิษจากการส่งสินค้าทางเรือมากขึ้น
วันจันทร์ที่ 17 กรกฎาคม 2566
17/07/2566
รัฐบาลต่อยอการพัฒนาท่าเรือแหลมฉบังเป็นท่าเรือสีเขียว ลดมลพิษจากการส่งสินค้าทางเรือมากขึ้น
รัฐบาลต่อยอการพัฒนาท่าเรือแหลมฉบังเป็นท่าเรือสีเขียว ลดมลพิษจากการส่งสินค้าทางเรือมากขึ้น
วันนี้ (17 กรกฎาคม 2566) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามความคืบหน้าของการพัฒนาท่าเรือแหลมฉบังมาโดยตลอด โดยตั้งเป้าให้แหลมฉบังเป็นศูนย์กลางทางการขนส่ง สร้างท่าเรือสีเขียว ลดมลพิษจากการขนส่งพร้อมสร้างโอกาสให้กับธุรกิจของอุตสาหกรรมที่เกี่ยวข้องหลักพันล้านบาทต่อปี รวมทั้งได้ชื่อว่าเป็นศูนย์กลางการขนส่งทางทะเลระดับเอเชีย
รองโฆษกประจําสํานักนายกรัฐมนตรี กล่าวว่า ในการดําเนินการพัฒนาท่าเรือแหลมฉบังระยะที่ 3 ให้สอดคล้องกับแนวทางท่าเรือสีเขียวจะสามารถช่วยลดการใช้พลังงานเชื้อเพลิง และลดการปล่อยก๊าซคาร์บอนไดออกไซด์ (CO2) ในท่าเรือได้อย่างมีนัยสําคัญ 3 ประการ ได้แก่
1. การใช้รถบรรทุกไฟฟ้าและการพัฒนาเทคโนโลยีสับเปลี่ยนแบตเตอรี่ (Battery Swapping) โดยหากท่าเรือแหลมฉบังเปลี่ยนไปใช้รถบรรทุกไฟฟ้าราว 10% หรือประมาณ 1,000 คันต่อวัน จะช่วยลดการสิ้นเปลืองของน้ํามันดีเซลสูงถึง 50 ล้านลิตรต่อปี ประหยัดค่าใช้จ่ายเชื้อเพลิงราว 800 ล้านบาทต่อปี และช่วยลดการปล่อยก๊าซ CO2 มากถึง 4.8 หมื่นตัน CO2e ต่อปี
2. การใช้พลังงานไฟฟ้าจากแสงอาทิตย์ คาดว่าความต้องการใช้ไฟฟ้าจากแสงอาทิตย์ของท่าเรือแหลมฉบังระยะ 3 จะเพิ่มขึ้นโดยเฉลี่ย 11.1% CAGR ในปี 2579 ซึ่งจะใช้เงินลงทุนในการพัฒนาราว 600 ล้านบาท และสามารถลดก๊าซ CO2 เฉลี่ยปีละ 4.9 พันตัน CO2e
3. การเปลี่ยนระบบการขนส่งตู้สินค้าเป็นทางรถไฟ โดยท่าเรือแหลมฉบังระยะที่ 3 มีแผนจะพัฒนาศูนย์การขนส่งตู้สินค้าทางรถไฟ (Single Rail Transfer Operator: SRTO) เพิ่มความสามารถในการรองรับตู้สินค้าเป็น 6 ล้าน TEU ต่อปี ทําให้แหลมฉบังมีความสามารถในการรองรับปริมาณตู้สินค้าถึง 5.3 ล้าน TEU ต่อปี ช่วยลดค่าใช้จ่ายในการขนส่งราว 1.2 พันล้านบาท และลดการปล่อยก๊าซ CO2 มากถึง 0.79 ล้านตัน CO2e ซึ่งใกล้เคียงกับเป้าหมายจากการพัฒนาการขนส่งทางรางของท่าเรือแหลมฉบังของภาครัฐ
รองโฆษกประจําสํานักนายกรัฐมนตรี กล่าวเพิ่มเติมว่า ทั้งนี้ทางศูนย์วิจัย Krungthai COMPASS ธนาคารกรุงไทยได้วิเคราะห์ว่า แนวทางการพัฒนาท่าเรือสีเขียว ของท่าเรือแหลมฉบังในระยะที่ 3 สามารถช่วยสร้างโอกาสให้ผู้ประกอบการในธุรกิจผลิตรถบรรทุกไฟฟ้าและชิ้นส่วน รวมถึงธุรกิจผลิตแบตเตอรี่อย่างน้อยราว 1.8 หมื่นล้านบาท และเพิ่มโอกาสให้ผู้ประกอบการที่เกี่ยวข้องกับอุตสาหกรรมแผงเซลล์แสงอาทิตย์ เช่น ธุรกิจรับจ้างติดตั้งและก่อสร้างระบบเซลล์แสงอาทิตย์ โดยคาดว่าจะสามารถเพิ่มรายได้ให้ผู้ประกอบการกลุ่มนี้ประมาณ 600 ล้านบาท และในช่วงปี 2567-2578 ส่วนการเปลี่ยนระบบการขนส่งเป็นทางรถไฟมากขึ้น จะช่วยทําให้ธุรกิจผลิตหัวรถจักรไฟฟ้าได้รับประโยชน์จากการพัฒนาในส่วนนี้
“นายกรัฐมนตรี ผลักดันการพัฒนาท่าเรือแหลมฉบังเป็นท่าเรือสีเขียว เพื่อให้รองรับการเติบโตเศรษฐกิจไทย และก้าวขึ้นสู่การเป็นศูนย์กลางการขนส่งทางทะเลของเอเชีย รองรับการเติบโตของเศรษฐกิจในพื้นที่ EEC ประเทศไทย และประเทศในภูมิภาค พร้อมทั้งส่งเสริมการพัฒนาท่าเรือสีเขียวตามแนวทางของเศรษฐกิจบีซีจี(BCG) เพื่อเปิดโอกาสให้ธุรกิจประเภทใหม่ๆ ที่ตอบโจทย์ รองรับความท้าทายในโลก ผลักดันการพัฒนาอย่างยั่งยืนและรอบด้าน” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-​ข่าวดี กรมการจัดหางาน เปิดยื่นบัญชีรายชื่อความต้องการแรงงานสถานะไม่ถูกต้องตามกม. ผ่านระบบออนไลน์ ถึงวันที่ 31 ก.ค. นี้เท่านั้น!
วันจันทร์ที่ 17 กรกฎาคม 2566
17/07/2566
​ข่าวดี กรมการจัดหางาน เปิดยื่นบัญชีรายชื่อความต้องการแรงงานสถานะไม่ถูกต้องตามกม. ผ่านระบบออนไลน์ ถึงวันที่ 31 ก.ค. นี้เท่านั้น!
กรมการจัดหางานเปิดยื่นบัญชีรายชื่อความต้องการจ้างคนต่างด้าวที่มีสถานะไม่ถูกต้องตามกฎหมาย ตามมติครม.วันที่ 5 กรกฎาคม 2566 ผ่านช่องทางออนไลน์ และสํานักงาน ย้ํานายจ้างต้องดําเนินการ ภายใน 31 กรกฎาคม 2566
นายไพโรจน์ โชติกเสถียร อธิบดีกรมการจัดหางาน เปิดเผยว่า กระทรวงแรงงาน โดยกรมการจัดหางาน ดําเนินการแก้ไขปัญหาการขาดแคลนแรงงานมาอย่างต่อเนื่อง แต่ปัญหาการขาดแคลนแรงงานในภาคธุรกิจยังคงปรากฏอยู่ เนื่องจากคนต่างด้าว ตามมติคณะรัฐมนตรีเมื่อวันที่ 5 กรกฎาคม 2565 ที่ไม่ได้ยื่นคําขอต่ออายุใบอนุญาตทํางาน ภายในวันที่ 13 กุมภาพันธ์ 2566 ซึ่งมีจํานวนประมาณ 500,000 คน ปัจจุบันกลายเป็นคนต่างด้าวที่มีสถานะไม่ถูกต้องตามกฎหมาย ซึ่งไม่สามารถอยู่ในราชอาณาจักรและทํางานได้ ในขณะที่นายจ้าง/สถานประกอบการ มีความต้องการจ้างแรงงานเพิ่มมากขึ้น ซึ่งบางส่วนจําเป็นต้องจ้างงานคนต่างด้าวที่การอนุญาตให้อยู่ในราชอาณาจักรสิ้นสุด หรือเข้าเมืองโดยไม่ถูกต้อง กระทรวงแรงงานจึงเสนอแนวทางการบริหารจัดการการทํางานของคนต่างด้าวที่มีสถานะไม่ถูกต้องตามกฎหมายให้คณะรัฐมนตรีพิจารณา เพื่อแก้ไขปัญหา
“คณะรัฐมนตรีมีมติเห็นชอบเมื่อวันที่ 5 กรกฎาคม 2566 ให้คนต่างด้าวที่มีสถานะไม่ถูกต้องตามกฎหมายอยู่ในราชอาณาจักรเป็นกรณีพิเศษและสามารถทํางานกับนายจ้างไปพลางก่อนได้ โดยไม่ต้องมีใบอนุญาตทํางาน จนถึงวันที่ 31 กรกฎาคม 2566 โดยให้นายจ้างดําเนินการยื่นบัญชีรายชื่อความต้องการจ้างแรงงานต่างด้าว พร้อมรูปถ่าย ต่อกรมการจัดหางาน ผ่านระบบอิเล็กทรอนิกส์ ที่เว็บไซต์ e-workpermit.doe.go.th หรือ ณ สํานักบริหารแรงงานต่างด้าว สํานักงานจัดหางานจังหวัด/สํานักงานจัดหางานกรุงเทพมหานครพื้นที่ ภายในวันที่ 31 กรกฎาคม 2566” อธิบดีกรมการจัดหางาน กล่าว
นายไพโรจน์ กล่าวต่อไปว่า ขณะนี้ประกาศกระทรวงมหาดไทยและประกาศกระทรวงแรงงานมีผลบังคับใช้แล้ว ขอให้นายจ้างดําเนินการได้ทันที เมื่อดําเนินการยื่นหลักฐานเอกสารครบถ้วน นายทะเบียนจะออกหลักฐานการยื่นบัญชีรายชื่อความต้องการจ้างแรงงานต่างด้าวให้แก่นายจ้าง และให้คนต่างด้าวใช้บัญชีรายชื่อดังกล่าว เป็นหลักฐานแสดงว่าคนต่างด้าวได้รับการผ่อนผันให้ทํางานได้ถึงวันที่ 31 กรกฎาคม 2566 หากนายจ้างติดปัญหาในขั้นตอนการยื่นบัญชีรายชื่อฯ หรือต้องการสอบถามข้อมูลเพิ่มเติมสามารถติดต่อได้ที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 – 10 หรือที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร. 1694
รัฐบาลไทย-ข่าวทำเนียบรัฐบาล-กรมทางหลวงชนบท ชวนเปิดประสบการณ์ท่องเที่ยวธรรมชาติ สัมผัสวัฒนธรรมชุมชนที่หลากหลายกลางหุบเขาสุดเขตชายแดน “หมู่บ้านอีต่อง - เหมืองปิล๊อก”
วันจันทร์ที่ 17 กรกฎาคม 2566
กรมทางหลวงชนบท ชวนเปิดประสบการณ์ท่องเที่ยวธรรมชาติ สัมผัสวัฒนธรรมชุมชนที่หลากหลายกลางหุบเขาสุดเขตชายแดน “หมู่บ้านอีต่อง - เหมืองปิล๊อก”
ผ่านถนนสาย กจ.4088 อําเภอทองผาภูมิ จังหวัดกาญจนบุรี
กรมทางหลวงชนบท (ทช.) กระทรวงคมนาคม เชิญชวนประชาชนสัมผัสธรรมชาติท่ามกลางป่าเขาสูงสลับซับซ้อน สุดเขตชายแดนไทย - เมียนมา สัมผัสอากาศที่เย็นสบายกับ “หมู่บ้านอีต่อง” ที่มีวัฒนธรรม ภูมิปัญญาท้องถิ่นของชาวบ้านที่อาศัยอยู่ในพื้นที่ และสถานที่ท่องเที่ยวที่เป็นแลนด์มาร์กอีกมากมายบนถนนทางหลวงชนบทสาย กจ.4088 อําเภอทองผาภูมิ จังหวัดกาญจนบุรี
หมู่บ้านอีต่อง ตําบลปิล๊อก อําเภอทองผาภูมิ จังหวัดกาญจนบุรี หมู่บ้านเล็ก ๆ กลางสายหมอก เป็นแหล่งท่องเที่ยวธรรมชาติที่อยู่ติดกับชายแดนเมียนมา บรรยากาศแสนโรแมนติก มีอ่างเก็บน้ํา ร้านขายของฝาก คาเฟ่สวย ๆ มากมาย และในช่วงปลายฝนต้นหนาวจะมีสายหมอกที่รายล้อมไปด้วยหุบเขา เดิมหมู่บ้านอีต่องเคยเป็นที่ตั้งของเหมืองปิล๊อก ในปี 2483 ช่วงที่อุตสาหกรรมแร่ดีบุกรุ่งเรือง ปัจจุบันเป็นสถานที่ท่องเที่ยวที่เปิดให้เข้ามาเยี่ยมชมเครื่องมือทําแร่ดีบุก สะพานเหมืองแร่ และอุโมงค์เหมืองแร่ นักท่องเที่ยวส่วนใหญ่นิยมมาผูกป้ายบริเวณริมอ่างเก็บน้ําเพื่อเป็นที่ระลึกไว้และเอกลักษณ์ของหมู่บ้านอีต่อง นอกจากนี้ บนถนนสาย กจ.4088 ยังมีสถานที่ท่องเที่ยวที่น่าสนใจ อาทิ น้ําตกจ๊อกกระดิ่น ตั้งอยู่ในเขตอุทยานแห่งชาติทองผาภูมิ เป็นน้ําตกที่ไหลลงสู่หน้าผาสูงประมาณ 34 เมตร และเขาช้างเผือก เป็นยอดเขาที่สูงที่สุดของอุทยานแห่งชาติทองผาภูมิ มีความสูงจากระดับน้ําทะเล 1,249 เมตร เหมาะสําหรับนักท่องเที่ยวที่ชอบการผจญภัย มีจุดไฮไลต์อยู่ตรงที่ “สันคมมีด” เป็นเส้นทางเดินบนสันเขาแคบ ๆ นอกจากนี้ มีจุดชมวิวเนินช้างศึก เป็นภูเขาสูงที่สามารถมองเห็นวิวโดยรอบ 360 องศา เหมาะแก่การขึ้นมาชมพระอาทิตย์ขึ้นและตกดินอีกด้วย
สําหรับการเดินทางมายังหมู่บ้านอีต่อง เริ่มจากตัวเมืองกาญจนบุรี ไปยังอําเภอทองผาภูมิ ระยะทางประมาณ 212 กิโลเมตร ใช้เส้นทาง ทล.323 และมุ่งเข้าสู่ตัวอําเภอทองผาภูมิผ่าน ทล.3272 และเข้าสู่ถนนสาย กจ.4088 โดยจะมีป้ายแนะนําเส้นทางเป็นระยะ ซึ่งจะผ่านสถานที่ท่องเที่ยวอย่างอุทยานแห่งชาติทองผาภูมิ น้ําตกจ๊อกกระดิ่น เนินช้างศึก และไปสุดที่หมู่บ้านอีต่อง ทั้งนี้ สามารถสอบถามข้อมูลเพิ่มเติมได้ที่แขวงทางหลวงชนบทกาญจนบุรี โทร. 0 3460 0567
รัฐบาลไทย-ข่าวทำเนียบรัฐบาล-SME D Bank ออกแคมเปญเงินฝากประจำ ‘Super Good’ ฝากระยะสั้นแค่ 2-11 เดือน รับผลตอบแทนสุดปังสูงสุด 2.10% ต่อปี
วันจันทร์ที่ 17 กรกฎาคม 2566
17/07/2566
SME D Bank ออกแคมเปญเงินฝากประจํา ‘Super Good’ ฝากระยะสั้นแค่ 2-11 เดือน รับผลตอบแทนสุดปังสูงสุด 2.10% ต่อปี
SME D Bank เปิดตัวผลิตภัณฑ์เงินฝากประจํารูปแบบใหม่ “Super Good” วงเงินรวม 500 ลบ. จุดเด่นฝากระยะสั้นเริ่มต้นแค่ 2 - 11 เดือน ช่วยให้บริหารการเงินได้คล่องตัว รับผลตอบแทนสูง ดอกเบี้ยสูงสุด 2.10% ต่อปี
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า SME D Bank ธนาคารเพื่อเอสเอ็มอีไทย เปิดตัวผลิตภัณฑ์เงินฝากประจํารูปแบบใหม่ “Super Good” วงเงินรวม 500 ล้านบาท จุดเด่นฝากระยะสั้นเริ่มต้นแค่ 2 เดือน ถึง 11 เดือน ช่วยให้บริหารการเงินได้คล่องตัว รับผลตอบแทนสูง ดอกเบี้ยสูงสุด 2.10% ต่อปี สําหรับลูกค้าใหม่ กลุ่มนิติบุคคล หน่วยงานราชการ รัฐวิสาหกิจ และสถาบัน
เงินฝากประจํา “Super Good” วงเงินฝาก 1 ล้านบาทขึ้นไป ผลตอบแทนต่อปี ได้แก่ ระยะเวลา 2 เดือน รับดอกเบี้ย 1.75% , ระยะเวลา 3 เดือน รับดอกเบี้ย 1.80% , ระยะเวลา 5 เดือน รับดอกเบี้ย 1.85% , ระยะเวลา 6 เดือน รับดอกเบี้ย 1.90% , ระยะเวลา 9 เดือน รับดอกเบี้ย 2.00% และระยะเวลา 11 เดือน รับดอกเบี้ย 2.10% เปิดรับฝากตั้งแต่วันนี้ จนถึงวันที่ 29 ธันวาคม 2566 หรือเมื่อเต็มวงเงินรับฝากในโครงการ
ทั้งนี้ SME D Bank เป็นสถาบันการเงินของรัฐ โดยกระทรวงการคลังถือหุ้นถึง 99.4% ได้รับการจัดอันดับจาก บริษัท ฟิทช์ เรทติ้งส์ (ประเทศไทย) จํากัด อยู่ที่ “AAA(tha)” ซึ่งเป็นอันดับสูงที่สุดสําหรับอันดับเครดิตภายในประเทศ และคงอันดับเครดิตระยะสั้นที่ “F1+(tha)” ต่อเนื่อง 10 ปีซ้อน (ปี 2556-2565) สะท้อนถึงสถานะทางการเงินมีเสถียรภาพ เข้มแข็ง ปลอดภัย และพร้อมให้บริการทางการเงินได้ครบวงจร
สําหรับผู้ประกอบการเอสเอ็มอี นิติบุคคล หน่วยงานราชการ รัฐวิสาหกิจ และสถาบัน ที่สนใจผลิตภัณฑ์เงินฝากประจํา “Super Good” ติดต่อฝ่ายบริหารเงิน โทร.02-265-4465 , 02-265-4506 หรือสาขา SME D Bank ทั่วประเทศ สอบถามข้อมูลเพิ่มเติมได้ที่ Call Center 1357
รัฐบาลไทย-ข่าวทำเนียบรัฐบาล-รมว.สุชาติ สั่งกรมพัฒน์ เร่งผลิตพนักงานนวด ช่วยธุรกิจสปาภูเก็ต
วันจันทร์ที่ 17 กรกฎาคม 2566
รมว.สุชาติ สั่งกรมพัฒน์ เร่งผลิตพนักงานนวด ช่วยธุรกิจสปาภูเก็ต
นายสุชาติ ชมกลิ่น รัฐมนตรีว่ากากรกระทรวงแรงงาน สั่งกรมพัฒนาฝีมือแรงงาน เร่งฝึกพนักงานนวดไทยและสปา ป้อนสถานประกอบกิจการสปาภูเก็ตต้องการพนักงานภาคบริการจํานวนมาก
รัฐบาลไทย-ข่าวทำเนียบรัฐบาล-​รัฐบาลเร่งส่งเสริมการออมพื้นที่จังหวัดชายแดนใต้ ระดมบัณฑิตอาสากว่า 2 พันคน ถ่ายทอดความรู้ รับบำนาญผ่าน กอช. หวังให้มีความมั่นคงยามชรา
วันจันทร์ที่ 17 กรกฎาคม 2566
17/07/2566
​รัฐบาลเร่งส่งเสริมการออมพื้นที่จังหวัดชายแดนใต้ ระดมบัณฑิตอาสากว่า 2 พันคน ถ่ายทอดความรู้ รับบํานาญผ่าน กอช. หวังให้มีความมั่นคงยามชรา
​รัฐบาลเร่งส่งเสริมการออมพื้นที่จังหวัดชายแดนใต้ ระดมบัณฑิตอาสากว่า 2 พันคน ถ่ายทอดความรู้ รับบํานาญผ่าน กอช. หวังให้มีความมั่นคงยามชรา
วันที่ 17 กรกฎาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี ในฐานะกรรมการผู้แทนพิเศษของรัฐบาลในการแก้ปัญหาจังหวัดชายแดนใต้ เปิดเผยว่า ตามที่รัฐบาลได้กําหนดให้การออมเป็นวาระแห่งชาติ เพื่อสร้างหลักประกันและความมั่นคงในการดํารงชีวิตยามชราภาพ จังหวัดชายแดนใต้เป็นพื้นที่ ที่ พลเอก ประยุทธ์ จันทร์โอชา นายกรัฐมนตรี เน้นย้ําให้เกิดการส่งเสริมและสร้างความตระหนัก เนื่องจากเป็นกลุ่มจังหวัดที่มีแรงงานนอกระบบในภาคการเกษตรจํานวนมาก และเป็นครอบครัวใหญ่ การออมเงินเพื่อรับบํานาญในยามชราจึงเป็นเรื่องจําเป็นและเป็นประโยชน์อย่างยิ่ง
ทั้งนี้ เมื่อสัปดาห์ที่แล้ว ได้มีการลงนามบันทึกข้อตกลงความร่วมมือ (MOU) ระหว่างศูนย์อํานวยการบริหารจังหวัดชายแดนใต้ (ศอ.บต.) กับกองทุนการออมแห่งชาติ เพื่อร่วมกันขับเคลื่อนส่งเสริมให้ประชาชนแรงงานนอกระบบในภาคใต้ ได้รับสิทธิประโยชน์การเป็นสมาชิก กอช. อย่างทั่วถึง ซึ่ง กอช. เป็นกองทุนบํานาญ สําหรับแรงงานนอกระบบ จัดตั้งขึ้นในปี 2554 เปิดรับสมัครสมาชิกครั้งแรก เมื่อปี 2558 ซึ่งประชาชน อายุระหว่าง 15 - 60 ปี ที่ไม่มีสวัสดิการบํานาญ หรือ สวัสดิการใด ๆ จากรัฐ อาทิ ผู้ประกอบอาชีพอิสระ พ่อค้าแม่ค้า ชาวไร่ชาวนา รวมถึงนักเรียน นิสิต นักศึกษา สามารถสมัครเป็นสมาชิก กอช. ได้
นางสาวรัชดา เน้นย้ําว่า การออมกับ กอช. ไม่ขัดตามหลักชะรีอะฮ์ ประชาชนสามารถสมัครเป็นสมาชิกได้ด้วยบัตรประจําตัวประชาชนใบเดียว เริ่มต้นการออมตั้งแต่ 50 – 30,000 บาทต่อปี รัฐบาลจะจ่ายสมทบให้อีกส่วนหนึ่ง 50% – 100% หรือ สูงสุด 1,800 บาทต่อปี รวมกับผลประโยชน์ตอบแทนจากการลงทุนที่ กอช. นําเงินไปบริหารแล้วจะช่วยให้ประชาชนมีเงินบํานาญรายเดือน กับ กอช. ไว้ใช้ในยามเกษียณ โดยแต่ละคนจะมีเงินบํานาญมากน้อยเพียงใด ขึ้นอยู่กับระยะเวลาการออมและจํานวนเงิน สําหรับช่องทางอํานวยความสะดวกในการให้บริการสมาชิก ทั้งการสมัคร การส่งเงินออม และการให้คําปรึกษาเกี่ยวกับ กอช. สามารถติดต่อได้ที่หลากหลายช่องทาง เช่น ธนาคารอิสลามแห่งประเทศไทย สํานักงานคลังจังหวัด ที่ว่าการอําเภอ ธนาคารออมสิน ธนาคารกรุงไทย ธนาคารเพื่อการเกษตรและสหกรณ์การเกษตร (ธ.ก.ส.) ธนาคารอาคารสงเคราะห์ (ธอส.) ทุกสาขา สถาบันการเงินชุมชน ตัวแทน กอช. ประจําหมู่บ้าน ที่ทําการไปรษณีย์ไทย เซเว่น-อีเลฟเว่น เทสโก้โลตัส และตู้บุญเติม อีกทั้ง กอช. ได้มีการออมที่ทันสมัยด้วยเทคโนโลยีให้สมาชิกให้ประชาชนเข้าถึงการออมง่ายยิ่งขึ้น ด้วยความสะดวกสบายได้ทุกที่ทุกเวลา ผ่านสมาร์ทโฟน อาทิ แอปพลิเคชัน กอช., ไลน์ กอช., แอปเป๋าตัง, แอป K PLUS, แอป Krungthai NEXT และ แอป Mymo GSB
“พลเอก ประยุทธ์ จันทร์โอชา นายกรัฐมนตรีชื่นชม พร้อมสนับสนุน ส่งเสริมให้พี่น้องจังหวัดชายแดนใต้  และประชาชนทั่วประเทศรักการออมเงิน หวังให้มีความมั่นคงในการดํารงชีวิตช่วงวัยเกษียณ ช่วยยกระดับคุณภาพชีวิตที่ดีของประชาชนโดยเฉพาะกลุ่มแรงงานนอกระบบ ในปี 2566 รัฐบาลเตรียมบัณฑิตอาสา กว่า 2,000 คน ลงพื้นที่นําร่องจังหวัดชายแดนใต้ถ่ายทอดความรู้ของ กอช. ผ่านกลไกเครือข่ายต่าง ๆ เช่น ชุมชน สถานศึกษา และกลุ่มศาสนา ในการดําเนินงานเชิงรุกควบคู่ไปกับผู้ว่าราชการจังหวัดและธนาคารอิสลามแห่งประเทศไทยต่อไป” นางสาวรัชดา กล่าว
รัฐบาลไทย-ข่าวทำเนียบรัฐบาล-รมว.ทส. ร่วมเสวนา “Sustainable Management and Collaboration for Climate Change in Action” ในหลักสูตร ปธส.10
วันจันทร์ที่ 17 กรกฎาคม 2566
รมว.ทส. ร่วมเสวนา “Sustainable Management and Collaboration for Climate Change in Action” ในหลักสูตร ปธส.10
รมว.ทส. ร่วมเสวนา “Sustainable Management and Collaboration for Climate Change in Action” ในหลักสูตร ปธส.10
รมว.ทส. ร่วมเสวนา “Sustainable Management and Collaboration for Climate Change in Action” ในหลักสูตร ปธส.10
วันที่ 15 กรกฎาคม 2566 เวลา 10.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส) เข้าร่วมการเสวนาในการประชุมวิชาการ หัวข้อ “Sustainable Management and Collaboration for Climate Change in Action” ร่วมกับ นางสาวฐาปนีย์ เกียรติไพบูลย์ รองผู้ว่าการการท่องเที่ยวแห่งประเทศไทย นายสมโภชน์ อาหุนัย ประธานเจ้าหน้าที่บริหาร บริษัท พลังงานบริสุทธิ์ จํากัด (มหาชน) และ นายศิระ ลีปิพัฒนวิทย์ เจ้าของธุรกิจเรือไฟฟ้าสุขสําราญ ที่จัดโดยคณะผู้เข้ารับการศึกษา หลักสูตรประกาศนียบัตรธรรมาภิบาลสิ่งแวดล้อม สําหรับนักบริหารระดับสูง รุ่นที่ 10 (ปธส.10) ของกรมส่งเสริมคุณภาพสิ่งแวดล้อม เพื่อเสริมศักยภาพผู้นําการเปลี่ยนแปลงและเป็นต้นแบบด้านการเปลี่ยนแปลงสภาพภูมิอากาศและสิ่งแวดล้อม ตลอดจนการสร้างความเชื่อมโยงเครือข่ายความร่วมมือในการจัดการสิ่งแวดล้อมทุกภาคส่วน โดยมีนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) คณะผู้บริหาร ทส. และนักศึกษา ปธส. 10 ร่วมรับฟัง ณ ห้องประชุมอารีย์สัมพันธ์ กรมส่งเสริมคุณภาพสิ่งแวดล้อม ซึ่งการจัดกิจกรรมในวันนี้เป็นรูปแบบคาร์บอนนิวทรัลอีเว้นท์ (Carbon Neutral Event) ชดเชยการปล่อยคาร์บอนจากการจัดกิจกรรมด้วยคาร์บอนเครดิตจากโครงการ T-VER
รมว.ทส. ยังได้ร่วมรับฟังการนําเสนอผลงานของนักศึกษา ปธส. 10 ถึงโมเดลการขับเคลื่อนภาคธุรกิจไทยสู่สังคมคาร์บอนต่ํา โดยในโมเดลนี้ จะกล่าวถึงภาคส่วนต่าง ๆ ที่สําคัญ ได้แก่ Supply Chain (การขนส่งคมนาคม และพลังงาน) ภาคการผลิต (เกษตรกรรม อุตสาหกรรม และวิสาหกิจขนาดกลางและเล็ก) และ Demand price (การท่องเที่ยว และการบริการ) ซึ่งสอดรับกับเป้าหมายการพัฒนาที่ยั่งยืน หรือ SDGs ด้วยการสร้างสมดุลระหว่างเศรษฐกิจ สังคม และสิ่งแวดล้อม (Economic Social Environment: 2E1S) มุ่งสู่เป้าหมาย Net Zero Emission โดยในการเสวนา ได้ร่วมแลกเปลี่ยนเกี่ยวกับแนวคิดการขับเคลื่อนการดําเนินงานด้านการเปลี่ยนแปลงสภาพภูมิอากาศและสิ่งแวดล้อมให้เป็นไปได้อย่างมีประสิทธิภาพครบทุกมิติ เพื่อเดินหน้าสู่เป้าหมายความเป็นกลางทางคาร์บอน (Carbon Neutrality) ภายในปี ค.ศ. 2050 และปล่อยก๊าซเรือนกระจกสุทธิเป็นศูนย์ (Net Zero) ภายในปี ค.ศ. 2065 ซึ่งการจะบรรลุเป้าหมายได้นั้นต้องอาศัยความร่วมมือจากทุกภาคส่วน รวมถึงนักศึกษา ปธส.10 ที่จะมาเป็นผู้นําการเปลี่ยนแปลงและเป็นต้นแบบด้านการเปลี่ยนแปลงสภาพภูมิอากาศและสิ่งแวดล้อม
รัฐบาลไทย-ข่าวทำเนียบรัฐบาล-ชวนประชาชนร่วมงาน Amazing Muay Thai Experience
วันจันทร์ที่ 17 กรกฎาคม 2566
17/07/2566
ชวนประชาชนร่วมงาน Amazing Muay Thai Experience
วันจันทร์ที่ 26 มิถุนายน 2566
ต่อจากนี้ไป ขอเชิญรับฟังไทยคู่ฟ้า
การท่องเที่ยวแห่งประเทศไทย ชวนประชาชนร่วมงาน Amazing Muay Thai Experience
เปิดเส้นทางการท่องเที่ยวรูปแบบใหม่ให้นักท่องเที่ยวได้สัมผัสและเรียนรู้ประสบการณ์จากต้นตํารับตํา
นานมวยไทยโบราณ 4 สาย ได้แก่ มวยไชยา วันที่ 30 มิ.ย. – 2 ก.ค. ที่สะพานนริศ อ.เมือง จ.สุราษฎร์ธานี
มวยโคราช วันที่ 14 – 16 ก.ค. ที่เซ็นทรัลโคราช อ.เมือง จ.นครราชสีมา มวยท่าเสา วันที่ 11 – 13 ส.ค.
ที่วัดใหญ่ท่าเสา อ.เมือง จ.อุตรดิตถ์ และ มวยลพบุรี วันที่ 18 – 20 ส.ค.2566 ณ
พระราชวังนารายณ์ราชนิเวศน์ อ.เมือง จ.ลพบุรี เพื่ออนุรักษ์ฟื้นฟูศิลปะแม่ไม้มวยไทยโบราณ
เที่ยวชมแหล่งท่องเที่ยว 4 ภาคตามถิ่นฐานมวยไทย ชมกิจกรรม interactive และคอนเสิร์ตจากศิลปินชั้นนํา
ดูรายละเอียดได้ที่ www.thailandfestival.org
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เปิดโผ “6 สัตว์น้ำปรับปรุงพันธุ์” ทางเลือกสำหรับเกษตรกร เลี้ยงง่าย โตไว ให้ผลผลิตคุณภาพสูง
วันจันทร์ที่ 17 กรกฎาคม 2566
เปิดโผ “6 สัตว์น้ําปรับปรุงพันธุ์” ทางเลือกสําหรับเกษตรกร เลี้ยงง่าย โตไว ให้ผลผลิตคุณภาพสูง
.....
การพัฒนาและปรับปรุงพันธุ์สัตว์น้ํา โดยเฉพาะชนิดพันธุ์ที่มีความสําคัญทางเศรษฐกิจนั้น มีความจําเป็นเป็นอย่างมาก ซึ่งจะช่วย ยกระดับการผลิตของเกษตรกรผู้เพาะเลี้ยงสัตว์น้ําของประเทศไทยได้
.
ล่าสุด กรมประมงเผยข้อมูล “6 สัตว์น้ําปรับปรุงพันธุ์” ที่ได้ดําเนินการพัฒนาปรับปรุงพันธุ์จนส่งผลให้สัตว์น้ําเลี้ยงง่าย โตไว แข็งแรง อัตราการรรอดสูง และตรงความต้องการของตลาด ประกอบด้วย
.
• ปลานิลจิตรลดา 3 : ปรับปรุงพันธุ์อย่างต่อเนื่อง ด้วยวิธีการ “คัดเลือกแบบหมู่” จนได้สายพันธุ์ที่มีอัตรารอดและให้ผลผลิตสูง เจริญเติบโตได้ดีกว่าพันธุ์จิตรลดาดั้งเดิม 40%
• ปลานิลจิตรลดา 4 : ปรับปรุงพันธุ์โดยวิธีการ “คัดเลือกการจากประเมินจากค่าการผสมพันธุ์ของน้ําหนัก” เพื่อให้ได้ผลผลิตสูง เจริญเติบโตได้ดีกว่าพันธุ์จิตรลดาดั้งเดิม 36%
• ปลาหมอชุมพร 1 : ปรับปรุงพันธุ์จากปลาหมอพันธุ์เพาะเลี้ยงของภาคใต้ โดยวิธีการ “คัดเลือกแบบหมู่ 4 รุ่น” เพื่อให้ได้สายพันธุ์ที่มีการเจริญเติบโตดีและให้ผลผลิตสูง อัตราการการเจริญเติบโตสูงกว่าปลาหมอสายพันธุ์เดิม 25.22 %
• ปลาตะเพียนขาวนีโอเมล : เป็นพ่อพันธุ์ปลาตะเพียนขาวเพศผู้ที่ได้รับการพัฒนาพันธุ์ “สามารถนําไปผสมพันธุ์กับแม่พันธุ์ปกติ” และให้ผลผลิตเป็นลูกปลาตะเพียนขาวเพศเมียมากกว่า 80 %
• กุ้งขาวสิชล 1 : เป็นกุ้งขาวแวนนาไม (Litopenaeus vannamei) ที่ผ่านการปรับปรุงพันธุ์และพัฒนาพันธุ์ด้านการเจริญเติบโต โดยคัดเลือกพ่อแม่พันธุ์ที่มีลักษณะการเจริญเติบโตดีและปลอดจากเชื้อที่กําหนด 8 โรค จนได้สายพันธุ์ที่มีอัตราการเจริญเติบโตเพิ่มขึ้น 32.54 - 34.58 % “สามารถเลี้ยงได้ทุกพื้นที่ชายฝั่งของประเทศไทย“
• กุ้งก้ามกราม มาโคร 1 : เป็นกุ้งก้ามกรามที่ “ปรับปรุงพันธุ์จากพ่อแม่พันธุ์กุ้งก้ามกรามสายพันธุ์เดิม” และปลอดจากเชื้อ Macrobrachium rosenbergii nodavirus (MrNV) และ Extra small virus (XSV) จนมีอัตราการเจริญเติบโตเพิ่มขึ้น 5 - 15 %
.
หากเกษตรกรมีความสนใจเพาะเลี้ยงสัตว์น้ําสายพันธุ์ดังกล่าวข้างต้น สามารถสอบถามรายละเอียดเพิ่มเติมได้ที่ :
> หน่วยงานผลิต หรือ กองวิจัยและพัฒนาพันธุกรรมสัตว์น้ํา อ.ลองหลวง จ.ปทุมธานี
> โทร. 0 2904 7604, 0 2904 7805 และ 0 2904 7446
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-คกก.กำกับตรวจสอบความปลอดภัยโครงการก่อสร้างขนาดใหญ่ของกระทรวงคมนาคม ลงพื้นที่โครงการก่อสร้างของกระทรวงคมนาคม
วันจันทร์ที่ 17 กรกฎาคม 2566
คกก.กํากับตรวจสอบความปลอดภัยโครงการก่อสร้างขนาดใหญ่ของกระทรวงคมนาคม ลงพื้นที่โครงการก่อสร้างของกระทรวงคมนาคม
....
วันนี้ (17 กรกฎาคม 2566) เวลา 10.00 น. คณะกรรมการกํากับตรวจสอบความปลอดภัยโครงการก่อสร้างขนาดใหญ่ของกระทรวงคมนาคม ลงพื้นที่ตรวจสอบความปลอดภัยโครงการก่อสร้างทางพิเศษสายพระราม 3 - ดาวคะนอง - วงแหวนรอบนอกกรุงเทพฯ ด้านตะวันตก บริเวณ กม. ที่ 4+400 และโครงการก่อสร้างทางหลวงพิเศษหมายเลข 82 สายทางยกระดับบางขุนเทียน - บ้านแพ้ว ช่วงเอกชัย - บ้านแพ้ว ตอน 7 และ 9
กระทรวงคมนาคมได้ให้ความสําคัญสูงสุดกับมาตรฐานความปลอดภัยในการคมนาคมขนส่งของประเทศ โดยเฉพาะความปลอดภัยในระหว่างการก่อสร้างโครงการขนาดใหญ่ และได้สั่งการให้หน่วยงานในสังกัดกระทรวงฯ ที่มีการก่อสร้างโครงการขนาดใหญ่เข้มงวดกวดขัน ตรวจสอบ และกํากับดูแลให้การก่อสร้างเป็นไปตามมาตรฐานที่เกี่ยวข้องอย่างเคร่งครัด เพื่อให้การดําเนินงานโครงการก่อสร้างขนาดใหญ่ เป็นไปด้วยความเรียบร้อย มีความปลอดภัยตามหลักมาตรฐานวิศวกรรม และดําเนินงานได้อย่างมีประสิทธิภาพ และเพื่อสร้างความเชื่อมั่นแก่ประชาชน นายชยธรรม์ พรหมศร ปลัดกระทรวงคมนาคม จึงได้แต่งตั้งคณะกรรมการกํากับตรวจสอบความปลอดภัยโครงการก่อสร้างขนาดใหญ่ของกระทรวงฯ โดยมีอํานาจหน้าที่ตรวจสอบและกํากับการดําเนินงานโครงการก่อสร้างขนาดใหญ่ของหน่วยงานในสังกัดกระทรวงฯ ในระหว่างก่อสร้าง โดยเฉพาะโครงการก่อสร้างที่อยู่ในพื้นที่ที่เปิดให้บริการประชาชน ให้เป็นไปตามมาตรฐานความปลอดภัยและแผนงานด้านความปลอดภัยในการทํางานสําหรับก่อสร้างอย่างเคร่งครัด ให้คําปรึกษา ข้อเสนอแนะ โดยนําระบบ Safety Audit และมาตรการเชิงป้องกันตามหลักวิศวกรรมมาใช้ในการดําเนินงาน เพื่อประโยชน์ในการควบคุมงานโครงการก่อสร้างขนาดใหญ่
โดยเมื่อวันที่ 13 กรกฎาคม 2566 คณะกรรมการฯ ได้ประชุมหารือเกี่ยวกับการกํากับตรวจสอบโครงการก่อสร้างขนาดใหญ่ของกระทรวงฯ และเป็นที่สนใจของประชาชน ซึ่งที่ประชุมได้มติลงพื้นที่ในครั้งนี้ เพื่อติดตามและตรวจสอบความปลอดภัยโครงการก่อสร้างทางพิเศษสายพระราม 3 - ดาวคะนอง - วงแหวนรอบนอกกรุงเทพฯ ด้านตะวันตก บริเวณ กม. ที่ 4+400 ของการทางพิเศษแห่งประเทศไทย โดยตรวจสอบความแข็งแรงและความปลอดภัยของโครงสร้าง และโครงการมอเตอร์เวย์ M82 สายทางยกระดับบางขุนเทียน - บ้านแพ้ว ช่วงเอกชัย - บ้านแพ้ว ของกรมทางหลวง โดยช่วงตอน 7 ได้ตรวจสอบจุดก่อสร้างสะพานข้ามแม่น้ําท่าจีน มีประเด็นที่ต้องเฝ้าระวังเกี่ยวกับสิ่งแวดล้อมและการรุกล้ําลําน้ํา ส่วนช่วงตอน 9 ต้องเฝ้าระวังการติดตั้งชิ้นส่วนสะพานสําเร็จรูป โอกาสนี้ คณะกรรมการฯ ได้เน้นย้ําให้ผู้รับจ้างทําความสะอาดฝุ่น ขยะตามแนวแบริเออร์ ซึ่งข่วงนี้ได้เข้าสู่ฤดูฝน เมื่อฝุ่นผง ขยะรวมตัวกับน้ําฝน อาจทําให้เป็นโคลน ถนนลื่นไถล อาจก่อให้เกิดอุบัติเหตุได้ ทั้งนี้ คณะกรรมการฯ จะกํากับ ติดตามการดําเนินงานของโครงการก่อสร้างขนาดใหญ่ของกระทรวงฯ อย่างต่อเนื่อง เพื่อเพิ่มความปลอดภัยในทุกโครงการและสร้างความเชื่อมั่นให้กับประชาชน
รัฐบาลไทย-ข่าวทำเนียบรัฐบาล-เปิดเส้นทางท่องเที่ยวกับความเชื่อ “พญานาค” แห่งลุ่มแม่น้ำโขง 5 จังหวัดภาคอีสาน
วันจันทร์ที่ 17 กรกฎาคม 2566
เปิดเส้นทางท่องเที่ยวกับความเชื่อ “พญานาค” แห่งลุ่มแม่น้ําโขง 5 จังหวัดภาคอีสาน
.....
“พญานาค” สัตว์ในตํานานที่อยู่คู่สังคมไทยมาอย่างยาวนาน และยังเป็น “เอกลักษณ์ประจําชาติ” ตามมติ ครม. 1 พ.ย. 65
.
ล่าสุด กรมการศาสนา กระทรวงวัฒนธรรมใช้คติความเชื่อ “พญานาค” นํามาเป็น Soft Power เพื่อดึงดูดนักท่องเที่ยวทั้งชาวไทยและต่างชาติ โดยบูรณาการงานร่วมกับหน่วยงานภาครัฐ ทั้งส่วนกลาง ภูมิภาค และส่วนท้องถิ่น จัดงาน “เส้นทางความเชื่อความศรัทธาแห่งลุ่มแม่น้ําโขง” ใน 5 จังหวัดภาคอีสาน
.
สําหรับเส้นทางความเชื่อความศรัทธาแห่งลุ่มแม่น้ําโขง 5 จังหวัด ประกอบด้วย
• จังหวัดนครพนม : วัดมหาธาตุ ลานพญาศรีสัตตนาคราช วัดพระธาตุพนม
• จังหวัดมุกดาหาร : ลานพญาศรีภุชงค์มุกดานาคราช พญาอนันตนาคราช วัดรอยพระพุทธบาทภูมโนรมย์
• จังหวัดบึงกาฬ : ถ้ํานาคา เจ้าปู่อือลือนาคราช
• จังหวัดหนองคาย : พระธาตุหล้าหนอง วัดโพธิ์ชัย พระธาตุบังพวน
• จังหวัดอุดรธานี : วังนาคินทร์ คําชะโนด
.
ทั้งนี้ การนําทุนวัฒนธรรมมาขับเคลื่อนเศรษฐกิจสร้างสรรค์ จะเป็นกลไกสําคัญที่ช่วยส่งเสริมการเพิ่มรายได้ของคนท้องถิ่น ที่จะส่งผลต่อการเพิ่มมูลค่าทางเศรษฐกิจของประเทศ
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-พม. จับมือ  สสธวท. และเครือข่าย ยกย่องเชิดชูเกียรตินักธุรกิจสตรีไทย พร้อมเดินหน้าโครงการเขตพัฒนาพิเศษระเบียงสังคม (SCC)
วันจันทร์ที่ 17 กรกฎาคม 2566
พม. จับมือ  สสธวท. และเครือข่าย ยกย่องเชิดชูเกียรตินักธุรกิจสตรีไทย พร้อมเดินหน้าโครงการเขตพัฒนาพิเศษระเบียงสังคม (SCC)
พม. จับมือ  สสธวท. และเครือข่าย ยกย่องเชิดชูเกียรตินักธุรกิจสตรีไทย พร้อมเดินหน้าโครงการเขตพัฒนาพิเศษระเบียงสังคม (SCC)
วันนี้ (17 ก.ค. 66) เวลา 10.45 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานในงานพิธี “ประกาศเกียรติคุณสหพันธ์สมาคมสตรีนักธุรกิจและวิชาชีพแห่งประเทศไทย ในพระบรมราชินูปถัมภ์ ประจําปี 2566” โดยมี คุณหญิงณัฐิกา วัธนเวคิน อังอุบลกุล ประธานสหพันธ์สมาคมสตรีนักธุรกิจฯ กล่าวต้อนรับ และนางมาลีรัตน์ ปลื้มจิตรชม ที่ปรึกษาสหพันธ์สมาคมสตรีนักธุรกิจฯ และประธานคณะกรรมการจัดงาน กล่าวรายงาน อีกทั้ง นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) ร่วมลงนามในบันทึกความเข้าใจกรอบความร่วมมือโครงการเขตพัฒนาพิเศษระเบียงสังคม (Social Capital Corridor : SCC) ณ โรงแรมแกรนด์ ไฮแอท เอราวัณ กรุงเทพฯ
นายจุติ กล่าวว่า สหพันธ์สมาคมสตรีนักธุรกิจและวิชาชีพแห่งประเทศไทย ในพระบรมราชินูปถัมภ์ (สสธวท.) ร่วมกับ กระทรวงการพัฒนาสังคมและความมั่นคงของมนุษย์ (พม.) United Nations Development Programme (UNDP) และ USAID Southeast Asia Smart Power Program (SPP) จัดงานพิธี “ประกาศเกียรติคุณสหพันธ์สมาคมสตรีนักธุรกิจและวิชาชีพแห่งประเทศไทย ในพระบรมราชินูปถัมภ์ ประจําปี 2566” เพื่อยกย่องเชิดชูเกียรติ และเป็นกําลังใจนักธุรกิจสตรีและนักวิชาชีพสตรีที่ประสบความสําเร็จและทําประโยชน์เพื่อส่วนรวมและเป็นแรงบันดาลใจในการจุดประกายให้สตรีนักธุรกิจและวิชาชีพในรุ่นต่อไป สําหรับการเข้ามามีส่วนร่วมขับเคลื่อนเศรษฐกิจของประเทศ โดยไม่ทิ้งการพัฒนาชุมชนและสังคม รวมถึงการอนุรักษ์สิ่งแวดล้อม
นายจุติ กล่าวเพิ่มเติมว่า สตรีที่มาร่วมงานวันนี้ เปรียบเสมือนเศรษฐกิจฐานรากของประเทศไทย และพลังขับเคลื่อนภาคธุรกิจจากจังหวัดต่างๆ ของประเทศ ซึ่งเป็นผู้ให้โอกาสคนที่ไม่มีโอกาสในสังคม และวันนี้จะเห็นว่าสตรีทุกท่านที่เป็นนักธุรกิจได้ทําธุรกิจมานานตลอดชีวิต และยังถอดบทเรียนให้กับลูกหลานทํางานต่อไป อีกทั้งยังคุมทิศทางของธุรกิจให้ดูแลสังคม มีกําไร และมีความยั่งยืนได้ ทั้งนี้ กระทรวง พม. ขอเชิญทุกท่านซึ่งเป็นตัวแทนของแต่ละจังหวัดร่วมกันขับเคลื่อนโครงการเขตพัฒนาพิเศษระเบียงสังคม เพื่อช่วยเหลือ ลดความเหลื่อมล้ําและสร้างโอกาสกับผู้ที่ไม่มีโอกาส
นายอนุกูล กล่าวว่า สําหรับบันทึกความเข้าใจกรอบความร่วมมือโครงการเขตพัฒนาพิเศษระเบียงสังคม (Social Capital Corridor : SCC) เป็นความร่วมมือระหว่างกระทรวง พม. คณะกรรมการขับเคลื่อนเขตพัฒนาพิเศษระเบียงสังคม สสธวท. และ 7 องค์กรภาคีเครือข่าย โดยกระทรวง พม. เป็นกลไกหลักในการขับเคลื่อนโครงการฯ และองคาพยพในการช่วยเหลือดูแลชุมชนและกลุ่มเปราะบางเพื่อให้เกิดความมั่นคงในสังคม รวมทั้งองค์กรภาคีเครือข่าย ภายใต้ขอบเขตความร่วมมือในการให้ความร่วมมือและการสนับสนุนเพื่อการขับเคลื่อนโครงการฯ ให้บรรลุตามวัตถุประสงค์ อีกทั้งการให้คําปรึกษา ข้อเสนอแนะ วางแผนประสานงาน การให้ความรู้ การฝึกอบรม และการถ่ายทอดประสบการณ์ รวมถึงการรณรงค์ เผยแพร่ประชาสัมพันธ์ และขยายผลกิจกรรมของโครงการฯ
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-ปลัดเกษตรฯ เปิดการประชุมสัมมนาเรื่อง “แนวทางการปฏิบัติงานสนับสนุนภารกิจของกองทุนสงเคราะห์เกษตรกร”
วันจันทร์ที่ 17 กรกฎาคม 2566
ปลัดเกษตรฯ เปิดการประชุมสัมมนาเรื่อง “แนวทางการปฏิบัติงานสนับสนุนภารกิจของกองทุนสงเคราะห์เกษตรกร”
ปลัดเกษตรฯ เปิดการประชุมสัมมนาเรื่อง “แนวทางการปฏิบัติงานสนับสนุนภารกิจของกองทุนสงเคราะห์เกษตรกร” จัดขึ้นระหว่างวันที่ 17-18 กรกฎาคม 2566 ณ โรงแรมเอส.ดี.อเวนิว กรุงเทพฯ
นายประยูร อินสกุล ปลัดกระทรวงเกษตรและสหกรณ์ เปิดเผยภายหลังเป็นประธานพิธีเปิดการประชุมสัมมนาเรื่อง
“แนวทางการปฏิบัติงานสนับสนุนภารกิจของกองทุนสงเคราะห์เกษตรกร” ซึ่งจัดขึ้นระหว่างวันที่ 17-18 กรกฎาคม 2566โดยมีเจ้าหน้าที่ที่เกี่ยวข้องเข้าร่วม จํานวน 203 คน ณ โรงแรมเอส.ดี.อเวนิว กรุงเทพฯ ว่าการประชุมสัมมนาฯ ในวันนี้ มีวัตถุประสงค์เพื่อ 1) สร้างความรู้ความเข้าใจ กฎหมาย ระเบียบของกองทุนสงเคราะห์เกษตรกรและแนวทางการปฏิบัติงานสนับสนุนภารกิจของกองทุนสงเคราะห์เกษตรกร 2) เพื่อสร้างความรู้ความเข้าใจในการสนับสนุนเงินกองทุนสงเคราะห์เกษตรกร 3) เพื่อสร้างความรู้ความเข้าใจในแนวทางการประเมิน และวิเคราะห์ความเป็นไปได้ของโครงการที่ขอใช้เงินกองทุนสงเคราะห์เกษตรกร 4) เพื่อสร้างความรู้ความเข้าใจในระเบียบและการติดตามโครงการที่ใช้เงินกองทุนสงเคราะห์เกษตรกร และ 5) เพื่อการแลกเปลี่ยนเรียนรู้แนวทางการปฏิบัติงานสนับสนุนภารกิจของกองทุนสงเคราะห์เกษตรกร ทั้งนี้ เพื่อให้ผู้เข้าร่วมสัมมนานําความรู้ความเข้าใจที่ได้รับไปใช้ในการปฏิบัติงานสามารถ
ให้คําปรึกษา ตรวจสอบ ติดตามและประเมินผลการดําเนินงานโครงการที่ขอใช้เงินกองทุนและนําความรู้ที่ได้รับจากการสัมมนาไปปฏิบัติงานที่เกี่ยวข้องกับภารกิจกองทุนสงเคราะห์เกษตรกรได้อย่างมีประสิทธิภาพต่อไป
“สํานักบริหารกองทุนเพื่อช่วยเหลือเกษตรกรและรับเรื่องร้องเรียน (สกร.) มีภารกิจในการสนับสนุนการปฏิบัติงานแบบบูรณาการภายใต้ภารกิจกองทุนสงเคราะห์เกษตรกรระหว่างส่วนกลางและระดับภูมิภาค มีความสําคัญอย่างยิ่ง
ในการขับเคลื่อนและผลักดันภารกิจเป็นไปตามวัตถุประสงค์ และเป้าหมายของกองทุนสงเคราะห์เกษตรกรในการช่วยเหลือเกษตรกร ให้สามารถเพิ่มผลผลิต สร้างอาชีพ และมีรายได้เพิ่มขึ้น จึงควรมีแนวทางการปฏิบัติงานสนับสนุนภารกิจของกองทุนสงเคราะห์เกษตรกร โดยการสร้างความรู้ ความเข้าใจแนวทางการสนับสนุนเงินกองทุน การประเมินและวิเคราะห์ความเป็นไปได้ของโครงการ การติดตามผลการดําเนินงานของโครงการที่ได้รับการจัดสรรเงินกองทุนสงเคราะห์เกษตรกรให้เป็นไปตามเงื่อนไขของโครงการ และชําระเงินคืนได้ตามกําหนด รวมทั้งเพื่อแลกเปลี่ยนเรียนรู้การปฏิบัติงานสนับสนุนภารกิจของกองทุนสงเคราะห์เกษตรกร เพื่อส่งเสริมระบบการปฏิบัติงานแบบบูรณาการให้มีประสิทธิภาพและประสิทธิผลในการช่วยเหลือสนับสนุนเกษตรกรในการประกอบอาชีพเกษตรกรรมให้เกิดประโยชน์สูงสุด” ปลัดเกษตรฯ กล่าว